**OBUKA O MEĐUSEKTORSKOJ SARADNJI U RADU SA DJECOM ŽRTVAMA NASILJA I ISKORIŠĆAVANJA**

**(primjena Standardnih operativnih procedura za međusektorsku saradnju u radu sa djecom žrtvama nasilja i iskorišćavanja)**

**25-29. septembar 2023.**

Poštovani/a

Obavještavamo Vas da se u okviru *Partnerstva za jačanje nacionalnog sistema dječje zaštite za prevenciju i zaštitu djece od svih oblika nasilja i iskorišćavanja,* koje Ministarstvo rada i socijalnog staranja sprovodi uz tehničku podršku UNICEF-a i finansijsku podršku Evropske unije, sprovodi „Program obuke o međusektorskoj saradnji u radu sa djecom žrtvama nasilja i iskorišćavanja“.

Program je akreditovan kod Zavoda za socijalnu i dječju zaštitu pod rednim brojem 03-128/23-22/2 od 17.07.2023. godine.

U skladu sa programom, **obuka traje 2 dana** ibiće realizovana **u periodu 25-29. septembar 2023. godine**, za dvije grupe.

Realizatorke obuke su prof. dr Bistra Netkova i dr Bojana Miletić.

Polaznici obuke su stručni radnici iz oblasti socijalne i dječje zaštite zaposleni u centrima za socijalni rad i kod licenciranih pružalaca usluga, primarno supervizori i rukovodioci u centrima za socijalni rad, kao i voditelji slučaja koji rade sa djecom žrtvama nasilja i iskorišćavanja.

Obuka se oslanja na međuresornu saradnju i koordinaciju koja obuhvata sektor zdravstva, obrazovanja i socijalne zaštite, organe za sprovođenje zakona i pravosudni sistem. Obuka će pružiti relevantne „korak po korak" informacije učesnicima o reagovanju i postupanju u slučajevima nasilja nad djecom i/ili njihovog iskorišćavanja, posebno o djelotvornom uključivanju svih resora (socijalne zaštite, zdravstva, obrazovanja, bezbjednosti, pravosuđa.

Program obuke ima za cilj da da smjernice prvenstveno stručnim licima iz sektora socijalne i dečije zaštite, ali i policijskim službenicima, sudijama, tužiocima, prosvjetnim i zdravstvenim radnicima o koracima koje treba preduzeti u njihovoj praksi da se poboljša zaštita djece od nasilja, kao i da se osigura pristup djece pravdi u slučajevima nasilja nad njima.

Prijave slati na mail: crnagorazavod@gmail.com do **srijede, 13. septembra 2023. godine**. Pri prijavljivanju molimo da navedete naziv obuke za koju se prijavljujete te i za koji termin obuke se prijavljujete (prvi ili drugi).

Ketering za učesnike obuke obezbijeđen je iz projektnih sredstava. Zbog ograničenog broja mjesta registracija učesnika će biti vođena po redoslijedu prijavljivanja.

Mjesto održavanje obuke kao i detaljna agenda će biti objavljeni naknadno, ali prije održavanja obuke.